95 



Afdøde eller Folk, der ikke vare tilstede, som havde været saa 

 heldige. Man fortalte endog , at der ofte var sat Snarer i 

 Form af Lokker for dem, men de vare altid, naar man saae til 

 dem, trukne sammen, uden at noget Dyr var fanget i dem. 

 Hvad der formodentlig har fremkaldt Troen paa .Maujoken , der 

 vel nærmest maa være Hermelinen, om den findes, er et Lag af 

 Exkrementer, som findes paa Hulens Bund i .Mundingen og saa 

 langt inde, som man kan række. De af os medtagne Prøver ere 

 blevne afleverede til det zoologiske Museum. De ligne Gede- 

 Exkrementer i paafaldende Grad, hvorved Historien om Maujok 

 taber endnu mere i Sandsynlighed. 



Paa Øen Umanak, som overalt i den indre Del af Godt- 

 haabsfjorden, findes en frodig Vegetation, især er dette Til- 

 fældet omkring de nordiske Ruiner, der ofte ere saa ubetydelige, 

 at den ualmindelig kraftige Plantevæxt er det eneste synlige 

 Tegn paa deres Tilstedeværelse. 



Ved Kapisilik i Hunden af Pisigsarfik , der kun er adskilt 

 fra Kangersunek ved en lav Landtange, udmunder en Elv, hvori 

 der findes mange Skjællax, der ikke ere saa almindelige i 

 Grønland som Ørreden. Her i Fjorden fandt vi en Del Bændel- 

 tang, der saa vidt vides tidligere kun er fundet i ganske faa 

 Exemplarer af Va hl i Fjordarmen Kugsuk. 



I den Tid, vi opholdt os i Pisigsarfik, straalede Nord- 

 lysene med usædvanlig Styrke. Natten imellem den 3die og 

 ide September saae vi ved Kapisilik pragtfulde Nordlys, der i 

 radiale Straaler udgik fra Zenith imod Horizonten; foruden disse 

 droges uafladeligt ligesom folderige Tæpper henover Landskabet, 

 idet de, kommende Syd fra, bevægede sig lige imod os, og 

 Underranden , som var stærkt belyst, syntes næsten at berøre 

 Jordoverfladen; af og til kunde vi endog tværs igjennem dem 

 skimte nogle lave Fjelde, som kun laa omtrent en Fjerdingvej 

 Syd for os. Tilsidst troede vi næsten at befinde os midt i 

 denne Straaleglans, men dermed ophørte ogsaa Fænomenet for 

 at afløses af nye fremvæltende Straaletæpper. 



